জানা গেছে রাজধানীতে চলা প্রায় সব অটোরিকশাই সিকিউরিটি আইসি ছাড়া চলছে। তাই মালিক-চালক যোগসাজশে মিটার টেম্পারিং করে অনায়াসে। ঢাকায় অন্তত ৯৫ ভাগ অটোরিকশা মিটার টেম্পারিং করে চলছে। চালক সোবহান উল্যা, হানিফ মোহাম্মদসহ অনেকেই গাড়ির নাম্বার না লেখার অনুরোধ করে টেম্পারিংয়ের কারসাজি বুঝিয়ে দেন। তারা জানালেন, যেখানে ১০০০ মিটার চললে ১ কিলোমিটার হবার কথা, সেখানে টেম্পারিং করা মিটারে ৮০০ মিটার চলতেই ১ কিলোমিটার পূর্ণ হয়ে যায় এবং সেভাবে ভাড়াও উঠতে থাকে। তাছাড়া ১ হাজার ৬৫০ বার অটোরিকশার চাকা ঘুরলে (অথবা পালস) ১ কিলোমিটার  পূর্ণ হবে; কিন্তু টেম্পারিং করা মিটার ৮০০ থেকে ১ হাজার ৪০০ পালসেই ১ কিলোমিটারের ভাড়া ওঠে।